Exqrch/javanese-Komodo-pixelgpt huggingface dataset:
Ing akèh jinis kéwan minangka oosit (oocyte)
Saliyaé iku, kéewan lan tetuwuhan uga ngasilaké endhog.
Baktèri Baktèri, saka tembung Latin "bacterium" (jamak, "bacteria"), iku golongan raseksa saka organisme urip
Baktèri iku cilik banget (mikroskopik) lan akèh-akèhé unisèlular (sèl tunggal), kanthi struktur sèl sing rélatif prasaja tanpa nukleus/inti sel, cytoskeleton, lan organel liya kaya mitokondria lan kloroplas
Struktur sèl baktèri dijlentrèhaké luwih pepak sajeroning artikel ngenani prokariota, amarga baktèri minangka prokariota, kanggo mbédakaké saka organisme sing duwé sèl luwih komplèks, diarani eukariota
Jeneng "baktèri" wis ditrapaké kanggo kabèh prokariota utawa kanggo golongan gedhéné, gumantung marang panyaru ngenani gayutané
Baktèri iku sing paling akèh saka kabèh organisme
Baktèri kasebar ing lemah, banyu, lan minangka simbiosis saka organisme liya
Akèh patogen wujud bakteri
Akèh saka baktèri, padatan ukurané mung 0,5-5 μm, sanajan ana jinis sing ukurané bisa nganti 0,3 mm ing dhiamèteré
Padatan duwé dinding sèl kaya ta kéwan lan jamur, nanging kanthi komposisi béda banget (peptidoglikan)
Akèh obah nganggo flagela sing béda ing struktur saka flagela golongan liya
Minangka golongan bakteri parasit sing nimbulaké lelara ing manungsa, sato kéwan lan tetuwuhan
Baktèri jalaran lelara ing manungsa: Baktèri jalaran lelara ing kéwan: Baktèri jalaran lelara ing tetuwuhan: Pratélan pustaka.
SMA Negeri 1 Malang SMA Negeri 1 Malang, iku Sekolah Menengah Atas Negeri, sing manggon ing jalan Tugu Utara No
1, Malang, Jawa Wétan, Indonesia
Bebarengan karo SMA Negeri 4 lan SMA Negeri 3, sekolah-sekolah iki dikenal kanthi jejuluk SMA Tugu, amarga manggon ing dalan Tugu sing misuwur ing kutha Malang.
Avertebrata Avertebrata utawa Invertebrata iku istilah sing dicakaké déning Chevalier de Lamarck kanggo nuduhaké sato kéwan sing ora ndarbèni balung mburi
Invertebrata nyakup kabèh kéwan kajaba kéwan vertebrata (pisces, reptil, amfibia, manuk, lan mammalia
Conto invertebrata yaiku gegremet, uwur-uwur, hydra, nus, lan cacing
Invertebrata nyakup watara 97 persèn saka kabèh anggota kingdom Animalia
Lamarck mérang invertebrata sajeroning rong golongan yaiku "Insecta" (gegremet) lan "Vermes" (cacing)
Nanging saiki, invertebrata kapantha ing 30 sub-fila punjul wiwit saka organisme sing simpel kaya porifera lan cacing pipih nganti organisme sing luwih komplèks kaya mollusca lan arthropoda
Ana 9 filum sajeroning klafisikasi avertebrata yaiku: Panelitèn luwih jero ngenani taksonomi nuduhaké yèn akèh kéwan invertebrata sing kerabat luwih cedhak karo vertebrata tinimbang karo sapadha-padha invertebrata.
Hèrbivor Hèrbivor sajeroning zoologi iku sato kéwan kang mung mangan tetuwuhan lan ora mangan/mangsa daging
Manungsa dudu hèrbivor, nanging, wong kang milih ra mangan daging diarani vegetarian
Sajeroning praktèk, akèh hèrbivor mangan endhog lan kadhangkala mangan protèin kéwan liyaé.
B-29 Boeing B-29 Superfortress iku pesawat pangebom abot nganggo 4 mesin sing dipigunakaké déning Angkatan Udara Amérika Sarékat sajeroning Perang Donya II, lan déning militèr ing nagara liya sawisé iku
Jeneng "Superfortress" asal saka modhèl sadurungé B-17 Flying Fortress.
Basa Cina Basa Cina (Aksara Jawa: ꦧꦱꦕꦶꦤ )(汉语/漢語, 华语/華語, atau 中文; pinyin: hànyǔ, huáyǔ, utawa zhōngwén) iku péranganing basawangsa Sino Tibet
Sanadyan akèh wong Cina nganggep manéka varian basa Cina lésan minangka siji basa, variasi sajeroning basa-basa lésan mau sabandhing karo variasi-variasi sing ana sajeroning umpamané basawangsa Rum; basa katulisé uga wis owah wanguné sairing karo lumakuning wektu, sanadyan luwih alon dibandhingaké karo wangun lisané
Mula saka iku, bisa ngluwihi variasi-variasi sing ana sajeroning wangun lisané
Saperangan basa-basa Cina kang ana kaya ta basa Mandharin, basa Kwongtung, basa Ngu (Syanghay), basa Hagkah utawa basa Kek (Ind: Hakka), basa Tyocyu (Ind: Tiociu), lan basa Hogkyen
Basa-basa mau amarga ana sing cedhak siji lan sijine kamangka bisa rada ameh padha sithik-sithik cara omonge lan bisa padha-padha dimangreteni
Ananging, manawa adoh kaya ta basa Hogkyen lan basa Mandharin kamangka cara omonge wis beda adoh
Dadi ora bisa padha-padha dimangreteni siji lan sijine kajaba yen wis sinau kanggo mangreteni owahing swara lan owahing teges tembung utawa pamilihing tembung
Watara 1/5 sing andunungi donya migunakaké salah siji wangun basa Cina minangka panutur asli, mula yèn dianggep siji basa, basa Cina minangka basa kanthi gunggung panutur asli paling akèh ing donya
Basa Cina (dituturaké sajeroning wangun standaré, Mandharin) iku nagarabasaning Cina lan Taywan, salah siji saka papat nagarabasaning Singgapur, lan salah siji saka enem basa resmi PBB.
Kulawarga basa Kulawarga basa iku sakumpulan basa-basa kang ndarbèni perintis kang padha yaiku basa purba saka kulawarga mau
Kayadéné kulawarga biologis, bukti gegayutan antara basa-basa sakulawarga bisa diamati saka karakteristik basa-basa mau
Sawijining kulawarga basa kang bisa diidhentifikasi kanthi trep yaiku kesatuan filogenetis kang tegesé kabèh anggota kulawarga basa mau diturunaké saka siji perintis lan kabèh basa turunané dilebokaké sajeroning rumpun mau
Sapérangan gedhé basa-basa ing bumi iku anggota saka siji kulawarga basa, nanging ana uga basa-basa (kaya basa isolat kang gayutané karo basa liya ora cetha dan dadi pasulayan
Kulawarga basa gedhé dhéwé
Miturut "Ethnologue.com", rumpun-Kulawarga basa gedhé dhéwé yaiku:
SMA Negeri 1 Blora SMA Negeri 1 Blora, minangka salah siji dari Sekolah Menengah Atas Negeri sing dumunung ana ing kalurahan Tempelan, kacamatan Kutha Blora, Kabupatèn Blora, Jawa Tengah, Indonésia
Kayadéné ing sekolah menengah atas lumrahé, mangsa pendidikan sekolah ing SMA Negeri 1 Blora ditempuh ing sajeroning wektu telung taun wulangan, wiwit saka Kelas X nganti Kelas XII
Manéka fasilitas didarbèni déning SMAN 1 Blora kanggo nunjang kagiyatan pasinaon
Fasilitas mau antarané: Tenaga pendidik
Tenaga pendidik (guru) gunggung 32 kanthi kuwalifikasi sarjana
Kanggo persiapan ngadhepi program RSBI, 11 guru nerusaké pasinaon tingkat Strata 2 lan nggiataké kursus basa Inggris, komputer, lan internet
Wiwit diguliraké rencana pelaksanaan program SDIP (School Development Invesment Plan) sing sabanjuré owah dadi SBI (Sekolah Nasional Bertaraf Internasional) kulawarga SMAN 1 Blora terus nyiapaké dhiri
Organisasi Siswa Intra Sekolah (OSIS) SMAN 1 Blora ana sawatara kagiyatan ekstrakurikuler (ekskul) sing aktif antarané: Ulah raga
Ana manéka warna kagiyatan ulah raga kaya ta: bal-balan, voli, basket lan sapanungggalané.
Pulo Alcatraz Pulo Alcatraz iku sawijining pulo sing dunungé ing tengah Teluk San Francisco ing California, Amérikah Sarékat
Alcatraz dumunung ing koordinat 37°49' LU 122°25' BB
Alcatraz biyèn minangka bètèng pertahanan militèr lan sabanjuré dadi pakunjaran kaamanan-ketat
Saiki dadi sawijing situs sajarah sing dikelola déning Dinas Pertamanan Nasional AS minangka Papan Rekreasi Nasional Golden Gate lda sing dibuka kango wisatawan
Pulo iki kadaftar minangka Tempat Bersejarah Nasional
Jembar tlatah Alcatrasz kurang luwih 0,0763 km²
Miturut Sensus 2000 pulo kang ora sing ndunungi
Pulau yang dikenal juga sebagai "The Rock," (Batu Karang) ini ditampilkan dalam film 1996 movie dengan judhul yang sama
Puluhan filem, kalebu "Escape From Alcatraz" dan "", telah menampilkan Alcatraz sejak 1937
Sesawangan pulo Alcatraz kere dipigunakaké kanggo nggambaraké lokasi San Francisco
Sinawangan iki duwé peranan sajeroning sawatara filem, buku, lan dolanan video:
Klemunan, Wlingi, Blitar Klémunan punika kalurahan ing Kacamatan Wlingi, Kabupatèn Blitar, Jawa Timur, Indonésia
Ing ngalér, kalurahan punika berbatasan kaliyan Kalurahan Wlingi, Kacamatan Wlingi, ing wétan berbatasan kaliyan Désa Slorok, ing kidul berbatasan kaliyan Désa Ploso (Kacamatan Selopuro), Désa Popoh (Kacamatan Selopuro), kaliyan Désa Tegalrejo (Kacamatan Selopuro), lan kilén berbatasan kaliyan Kalurahan Tangkil, Kacamatan Wlingi
Kélurahan Klémunan gadah Lingkungan, punika: Salah Waca
Kathah ingkang ngéja "Klemunan" kaliyan lafal "Klêmunan", kanggé huruf "ê" ing kata "sêperti"
kuduné diéja "Klèmunan", kanggé huruf "è" ing kata "bèbèk"
Menika saghet anggarai salah pengertian, Klemunan manawa diéja "Klêmunan", krungu kaya lêmu.
Zodiak Zodiak (saka tembung Yunani "Zoodiacos Cyclos" kang tegesé "Bunderan Kéwan") ya iku sawijining sabuk khayal ing langit kang ambané 18° kang punjeré ing bunderan ekliptika, nanging istilah iki bisa uga tegesé rasi-rasi lintang kang diliwati déning sabuk mau, kang saiki cacahé ana 13
Dipercaya konsèp iki asalé saka peradaban Lembah Kali Eufrat kamungkinan mung kanthi enem rasi, Taurus, Cancer, Virgo, Scorpio, Capricornus, lan Pisces, kang sabanjuré dipecah dadi 12 amarga penampakan taunan kaping 12 Bulan ndadari ing pérangan-pérangan urutan saka sabuk mau
Ing langit ana garis khayal kang diarani lingkaran ekliptika
Yèn diamati saka bumi, kabèh "benda" tatasurya (planit, Bulan lan srengéngé) mubeng ing langit ngubengi bunderan ekliptika
Kaistiméwaan saka karolas zodiak dibandhingaké rasi lintang liyané ya iku kabèh ana ing wewengkon langit kang "memotong" (ngliwati?) bunderan ekliptika
Dadi bisa disimpulaké zodiak iku kabèh rasi bintang kang dumunung ing sadawaning bunderam ekliptika
Rasi-rasi lintang mau ya iku: Zodiak lan Astrologi
Astrologi iku èlmu kang ngubungaké antara obahan benda-benda tatasurya (planit, bulan lan srengéngé) karo nasib manungsa
Amarga kabèh planit, srengéngé lan bulan mubeng ing sadawaning bunderan ekliptik, otomatis kabèh mau uga mubeng antarané zodiak
Ramaalan astrologi didhasaraké marang dunungé benda-benda tatasurya sajeroning zodiak
Sadéngah wong bakal nyandang tanda zodiaké miturut dunungé srengéngé sajeroning zodiak ing tanggal kelairané
Umpamané, wong kang lair awal desember bakal duwé zodiak Sagittarius, Amarga ing tanggal mau srengéngé dumunung ing wewengkon rasi bintang Sagittarius
Dunungé srengéngé dibédakaké antara wektu tropikal lan wektu sideral kang njalari ana rong warna zodiak, ya iku zodiak tropikal lan zodiak sideral
Sapérangan gedhé astrologer kulon migunakaké zodiak tropikal.
Capricornus Capricornus iku saka rasi lintang zodiak
Lumrahé kaloka minangka Capricorn, mligi sajeroning astrologi
Rasi iki nglambangaké wedhus mawa sungu, sanadyan akèh kang ngarani wedhus sagara
Capricornus iku saka 88 rasi lintang modhèren, lan uga siji saka 48 rasi lintang kang didaftar déning Ptolemy
Sajeroning wates rasi lintang modhèren, rasi iki dikubengi déning Aquila, Sagittarius, Microscopium, Piscis Austrinus lan Aquarius
Sajeroning Zodiak, individu kang duwé lintang Capricorn, lair ing tanggal 22 Dhésèmber nganti tanggal 19 Januari, nalika srengéngé ana ing lintang Capricorn
Lintang-lintang kang ana ing rasi iki antarané: Uga delengen
Pratélan lintang ing rasi Capricornus
Rasi lintang Rasi lintang utawa konstelasi iku saklompok lintang kang katon gegandhèngan mangun sawijining konfigurasi mligi
Sajeroning ruwang telung dhimènsi, akèh-akèhé lintang kang kita amati ora duwé gayutan siji lan sijiné, nanging katon kaya nglumpuk ing bola langit wengi
Manungsa duwé kamampuan kang dhuwur banget sajeroning ngenali pola lan sadawaning sajarah wis nglompokaké lintang-lintang kang katon cedhak siji lan sijiné dadi rasi-rasi lintang
Susunan rasi lintang kang ora resmi, yaiku kang dikenal apik déning masarakat nanging ora diakoni déning para ahli astronomi utawa Himpunan Astronomi Internasional, uga diarani asterisma
Lintang-lintang ing rasi lintang utawa asterisma arang-arang kang duwé gayutan astrofisika; lintang-lintang mau mung kabeneran waé katon cedhak ing langit kang katon saka Bumi lan lumrahé kapisah adoh banget
Panglompokan lintang-lintang dadi rasi lintang sakbeneré cukup acak, lan kabudayan kang béda bakal duwé rasi lintang kang béda uga, sanadyan sawatara kang gampang banget dikenali lumrahé kerep tinemu, umpamané Orion utawa Scorpius
Himpunan Astronomi Internasional wismérang langit dadi 88 rasi lintang resmi kanthi wates-wates kang jelas, saéngga saben arah mung diduwèni déning siji rasi lintang waé
Ing belahan bumi (hemisfer) lor, akèh-akèhé rasi lintangé didhasaraké marang tradhisi Yunani, kang diwarisaké liwat Abad Tengahan, lan ngandhut simbol-simbol Zodiak
Manéka warna pola-pola liyané kang ora resmi wis ana bebarengan karo rasi lintang lan karan asterisma, kaya Bajak (uga dikenal ing Amérika Sarékat minangka "Big Dipper") lan "Little Dipper"
Dretarastra Prabu Dretarastra utawa Dhestharastra iya Dhestharata iku putra pambayuné Prabu Kresna Dwipayana ing Ngastina patut kalayan Dèwi Dèwi Ambika (yèn ing Mahabharata karan Ambalika), kang nalika wis yuswa banjur lereh keprabon seperlu madeg Pendhita ing Pertapan Wukir Retawu kanthi peparab Begawan Begawan Abiyasa
Nalika isih timure Radèn Dhestharata sesilih Radèn Kuru, kang tegesé ora bisa ndhulu alias wuta
Mula anak-turuné Radèn Dhestharata uga banjur kinaran Kurawa kang asalé saka linggane tembung “Kuru” lan “Hawa” kang tegesé tedhak turuné/dharah Kuru
Semana uga “Pandhawa”, iku asal saka linggané tembung “Pandhu” lan Hawa", kang tegesé tedhak turune Pandhu
Ing padhalangan, wutané Radèn Dhestharata iku ana pirang –pirang versi
Versi kang sapisan ngandhakaké yèn cacadé Radèn Kuru amarga ibuné, Dewi Ambika, nalika saresmi karo Prabu Kresna Dwipayana tansah ngeremake netrané, saking anggoné wedhi ndulu pasuryane sang Prabu kang ireng tuntheng
Déné versi kang kapindho, ya iku bisa tinemu ing lakon Sentanu Banjut
Ing carita mau, Prabu Sentanu (Santanu) ora netepi janjiné marang Prabu Dipakiswara (Begawan Palasara)
Sing kuduné jumeneng ratu ing Ngastina Abiyasa, nanging Prabu Sentanu nedya njumenengake Raden Asthabrata, putrané Sentanu patut karo Dewi Durgandhini (tilas garwane Palasara)
Satemah dadi pasulayan ing antarané Prabu Sentanu karo sukmané Begawan Palasara
Kang mangkono gawé gègèr ing Kahyangan
Bathara Narada lan Bathara Wisnu tumurun ing marcapada saperlu nyapih kang nembé pancakara
Bathara Narada paring pangandhika yèn titi wanci iki, Sentanu wis enthek tulise, tegesé wis tumakaning janji
Sentanu kudu lunga saka jagad marcapada bali ing alam kelanggengan
Sajeroning diajak wawan pangandhikan, Prabu sentanu ngraga sukma, sukmane oncat saka ragane manjing ing guwa garbane Dewi Ambika (garwane Raden Asthabratha) kang pinuju nggarbini patang wulan, saperlu mejangake Aji Lebursekethi marang ponang jabang bayi
Bathara Naradha priksa, nuli paring dhawuh marang Bathara wisnu supaya ngrajah netrane ponang jabang bayi kang ana guwa garba, jalaran yèn si jabang bayi darbe sipat genep, bakal mbebayani, bakal ngumbar angkara murka
Mula kanggo nyudha angkara murka, kudu bayi m,au digawé wuta
Lan klakon bayi dirajah netrane nganggo senjata Cakra déning Bathara Wisnu
Wekasan bayi lair, kahanane cacat netra (wutha) lan banjur kaparingan pusaka asma Raden Kuru iya Raden Dhestharata
Dadi yèn mirutu versi iki, Raden Kuru iya Dhestarata iku tata gelare dadi putrane Abiyasa nanging sejatine utawa putrane Raden Asthbratha
Jalaran nalika Dewi Ambika kagarwa déning Prabu Kresna Dwipayana kahane wis dadi randha
Nalika wis ngancik jaka tumaruna, Radèn Dhestharastra bisa palakrama anthuk Dewi Gendari, putriné Prabu Gendhara iya Prabu Suwala saka nagara Gendhara Désa amarga saka lelabuhané Pandhu (adine Dhestharata nunggal rama seje ibu)
Déné caritané mangkéné: Nalika Pandhu wus klakon mupu sayembara saka nagara Mandhura, dhèwèké banjur kasil mboyong putri sekarkedhaton Dewi Kunthi iya Dèwi Prita
Ora mung iku baé, Pandhu uga olèh boyongan putri loro manèh, ya iku Dèwi Dèwi Madrim, putriné Prabu Mandrapati saka Mandaraka lan Dèwi Gendari saka Gendhara Désa
Pandhu olehe kaleksanan mboyong putri telu direwangi ngetokahe tètèsing ludira
Ewadéné, putri telu iku ora digarwa kabèh nanging salah sijiné malah nedya dicaosake marang ingkang raka, Raden Dhestharata
Putri tetelune iku banjur disowanake marang ingkang raka supaya milih salah sijiné minangka garwané
Radèn Dhestharata kang wuta iya banjur milih kanthi ngrayangi padharane putri telu mau mbaka siji
Wusanane tibaning pamilih ana Dewi Gendari.
Dewi Gendari rumangsa karuna penggalihe amarga dipilih dadi garwane Raden Dhestharata
Kamangka Dewi Gendari péngin banget dadi garwane Pandhu
Mula Dewi Gendhari gething banjur gething banget marang Pandhu kang dianggep wis ngloropake dhèwèké ana jurang kasangsaran
Mula Dewi Gendari banjur prasapa manawa yèn dhak turune Pandhu ora bakal bisa akur lan tansah memungsuhan karo anak-anaké
Sawisé sawatara anggoné bebrayan, wusanané Dewi Gendari nggarbini, lan banjur nglairaké ponang jabang cacah satus kang banjur diarani Sata Kurawa iku
Ing tembe, putrane Dhestharata iku kabèh padha palastra ing perang Baratayudha mungsuh karo para Pandhawa, putrane Prabu Pandhu Dewanata kang cacahé mung lima iku
John Dillinger John Herbert Dillinger (22 Juni 1903 – 22 Juli 1934) iku sawijining parampog bank Amérika Sarékat sing aktif ing tlatah Midwest nalika taun 1930-an awal
Dhèwèké iku kaanggep sawijining tokoh durjana sing mbebayani lan sempet matèni sawatara agèn pulisi, ngrampog minimal 20-an bank lan 4 kantor pulisi saha lumayu saka kunjara nganti ping loro
Déning sawatara wong, dhèwèké dianggep kaya Robin Hood
Aktivitas Dillinger lan para durjana liyané nalika jaman "Great Depression" kaya ta Bonnie lan Clyde lan Ma Barker, dadi ndominasi wigatiné pers Amérika Sarékat
Jaman iki uga kerep diarani éra "public enemy" utawa éra mungsuh umum
Jaman iki uga jaman pambanguné FBI modèrn
Dillinger iku mati ditémbak déning pulisi tanggal 22 Juli 1934 sawisé metu saka biyoskup ing Chicago.
Krupuk Krupuk iku panganan saka Tanah Jawa lan uga Nuswantara kanthi umum
Panganan iki wujudé tipis kumripik
Krupuk lumrahé digawé saka glepung tapioka kang ditambahi bahan pangrasa, kaya ta urang, kakap, bawang putih, lan sapanunggalané
Banjur jladrèn iki diulèni lan diiris tipis-tipis, dipépé ing srengéngé
Banjur digorèng mawa lenga sing akèh tur panas
Cara nggawé krupuk bisa kanthi manual
Carané ya iku jladrèn krupuk digawé londor-londor dawa
Sawisé dadi londoran banjur dimasak kanthi dikukus
Yèn wis mateng banjur diirisi lan dipépé
Irisan krupuk kang wis garing banjur digoréng ing lenga panas
Londoran krupuk iki bisa digawé saka godhong utawa saka plastik
Krupuk kang dipépé iki ancasé supaya krupuk bisa mekar yèn digorèng
Krupuk kalebu panganan kang rikat gosong nalika digoréng, dadi yèn nggorêng krupuk cukup sedhéla waé, aja nganti krupuk dadi gosong
Yèn nganti gosong rasané krupuk bakal dadi pait lan wernané dadi ireng
Krupuk bisa digadho utawa dipangan minangka lawuh
Sadurungé digorèng lumrahé krupuk dipépé dhisik, ancasé supaya krupuk bisa ngembang lan amba nalika digorèng
Kanggo ngasilaké krupuk kang ora gosong tur asilé katon apik, cukup nggunakaké geni kang ora patiya gedhé nalika nggorèng
Saliyané iku, yèn nggorèng krupuk ora kena ditinggal-tinggal supaya ora gosong
Krupuk kalebu jajanan kang ora gawé wareg
Yèn ing basa Indonésia diarani "makanan ringan" utawa 'panganan êntèng' ing basa Jawa
Krupuk lumrahé kanggo lawuh nalika mangan
Krupuk uga kena kanggo camilan nalika lagi nonton TV utawa lagi lungguhan
Krupuk uga kena kanggo kanca yèn lagi ngombé tèh utawa kopi
Yèn suwé ora dipangan lan ora diwadhahi sajeroning wadhah sing rapet krupuk lumrahé banjur dadi mlempem
Mlempem tegesé ora renyah manèh
Krupuk kang wis mlempem rasané wis béda karo nalika kaya isih renyah.
Yèn wis mlempem krupuk lumrahé arang dipangan
Supaya krupuk ora rikat mlempem, lumrahé dipépé dhisik
Saliyané iku, nalika lagi ngentas saka wajan krupuk ora langsung diwadhahi toplès nalika isih panas
Hawa panas agawé krupuk dadi mlempem nalika disêlêh toplès pas isih panas
Krupuk sing wis mlempem bisa digawé renyah manêh mawa dilebokaké ing oven utawa panggangan roti sadhéla
Kanthi kemajuané jaman, krupuk uga ana sing wènèhi perasa woh-wohan
Déné woh-wohan kang dadi perasa krupuk ya iku rasa nanas, nangka, apel rasa strobèri,gedhang, gadung, jèngkol, jagung, rasa coklat, rasa durén
Saliyané iku uga ana krupuk kang diwènèhi perasa bumbu "barbeque", rasa pedhes kaya ta sambel balado, rasa legi, kèju, bawang lan urang, ana uga krupuk kang rasa iwak
Krupuk iwak kalebu krupuk kang akèh disenengi masarakat
Saka bocah cilik nganti tekan wong tuwa uga seneng
Rasané kang gurih lan renyah saya gawé krupuk iwak tambah énak
Akèh iwak kang bisa dadi bahan dhasar kanggo nggawé krupuk
Tuladhané iwak tongkol, tengiri, bandeng, lan liya-liyané
Kulit kebo sing wis dipépé nganti garing banjur digodhog nganti empuk ing banyu kang wis dibumboni
Sawisé iku kulit kebo kang wis empuk mau banjur diiris tipis-tipis lan dipépé manèh nganti garing
Sawisé iku banjur digoréng supaya krupuk dadi ngembang
Sajeroning krupuk dipépé lan digoréng iki kang nemtokaké rasa gurih lan renyahé ing krupuk
Krupuk rambak uga duwé rega kang luwih larang ya iku saben sekilo regané 90 éwu rupyiah
Krupuk iki rasané renyah lan gurih rada asin
Laladan Bumiayu diarani laladan sentra produsén krupuk rambak
Awit kurang luwih ana 75 perajin krupuk rambak ing Bumiayu
Krupuk rambak asil olahan ing Bumiayu uga diékspor ing Malaysia lan Brunei Darussalam.
Public Enemies (film 2009) Public Enemies iku sawijining filem drama kadurjanan Amérikah Sarékat kang dirilis ing taun 2009
Film iki disutradarani Michael Mann
Mann uga mèlu nulis
Sèttingé ana ing Amérikah Sarékat nalika jaman "Great Depression"
Fokusé filem iku dhedhasar kisah nyata agèn FBI Melvin Purvis kang ngoyak para durjana John Dillinger, Baby Face Nelson, lan Pretty Boy Floyd
Christian Bale kang meranaké agèn FBI Purvis, Johnny Depp meranaké Dillinger, Marion Cotillard meranaké pacaré Dillinger, Billie Frechette, Channing Tatum meranaké Floyd lan Giovanni Ribisi meranaké Alvin Karpis.
AH2 AH2 (AH 2) iku sawijining "Jaringan dalan bébas hambatan Asia zona 2" péranganing dalan Jaringan Dalan Gedhé Asia sing dawané 13.177 km utawa 8.230 mil wiwit saka Denpasar, Indonésia nganti Khosravi, Iran
kanthi rute kaya mau ing ngisor iki: Indonésia
Denpasar, Bali — Banyuwangi, Jawa — Surabaya — Ngawi — Surakarta — Semarang — Cikampèk (— Bandung) — Jakarta (— Merak) (— Kreteg Selat Sundha) — Lampung, Sumatra) "Deleng uga:" Singapura
Johor Bahru — Senai Lor — Seremban — Kuala Lumpur — Butterworth — Bukit Kayu Hitam "Deleng uga: Thailand
Rute nasional ke 4 Thailand asal saka Sa Dao tumuju Phatthalung sabanjuré Rute ke 41 tumuju menyang Chumphon saka Rute ke 4 tumuju Bangkok saka Rute 338/Rute 9 tumuju menyang Bang Pa-in saka simpang karo AH1 tumuju menyang Tak ngliwati Rote 1 nganti ke Mae Sai
Sa Dao — Hat Yai — Bangkok — Bang Pa-in — Nakhon Sawan — Tak — Chiang Rai — Mae Sai Myanmar
AH2 migunakaké Rute 4 tumunju menyang Meiktila sawisé iku saka arah simpang AH1 tumuju menyang Tamu Tachilek — Keng Tung — Meiktila — Mandalay — Tamu India
Moreh — Imphal — Kohima — Dimapur — Nagaon — Jorabat (— Guwahati) — Shillong — Dawki Banglades
Tamabil — Sylhet — Katchpur — Dhaka — Hatikamrul — Banglabandha India
Kakarbhitta — Pathlaiya — Narayangarh — Kohalpur — Mahendranagar — Bramhadev Mandi India
Banbasa — Rampur — New Delhi — Attari — Wagah Pakistan
Wagah — Lahore — Multan — Rohri — Quetta — Taftan Iran
Mirjaveh — Zahedan — Kerman Kerman — Anar — Yazd — Qom — Salafchegan — Saveh Saveh — Hamadan — Kermanshah — Khosravi
Dalan Tol Jakarta-Cikampek Dalan Tol Jakarta-Cikampèk iku sawijining dalan tol saka Cawang, Jakarta Wétan tumuju Cikampèk
Dawané dalan tol iki ana 72 kilomèter
Dalan tol iki ngliwati Kutha Jakarta Wétan, Kutha lan Kabupatèn Bekasi, Kabupatèn Karawang lan Purwakarta
Dalan tol iki wiwit dipigunakaké taun 1988
Dalan tol Jakarta-Cikampek ndarbèni sawatara "rest area" kanggo arah wétan lan kulon uga
Ana 11 "rest area" ya iku:
Amersfoort Amersfoort iku siji "gemeente" ing Utrecht, Walanda
Kutha sing sing ndunungi mèh 145.000 iki ing taun 2009 ngrayakaké tanggap warsané sing kaping 750.
Abcoude Abcoude iku sawijining "gemeente" ing Utrecht, Walanda
"Gemeente" cilik iki nduwé pedunung 8.711 jiwa ing taun 2009.
Gajah segara Gajah sagara iku kéwan sajinising asu sagara sing gedhé awaké lan urip ing pasisir cedhak sagara
Kéwan iki kalebu génus Mirounga
Ana rong jinis spésies: gajah sagara lor ("M
angustirostris") lan gajah sagara kidul ("M
Loro-loroné dibedhog nganti mèh cures ing abad kaping 19
Nanging sawisé iku wis bisa lestari manèh lan saiki cacahé akèh banget
Gajah sagara lor uripé ing pasisir kulon Amérikah Sarékat, Meksiko lan Kanada